
PATVIRTINTA
Ukmergės vaikų lopšelio-darželio „Nykštukas“ direktorės 2026 m. sausio 21 d. įsakymu Nr. V-4

UKMERGĖS VAIKŲ LOPŠELIO-DARŽELIO ,,NYKŠTUKAS“
DARBUOTOJŲ DARBO APMOKĖJIMO SISTEMA

I SKYRIUS
BENDROSIOS NUOSTATOS


	1. Ukmergės vaikų lopšelio-darželio ,,Nykštukas“ (toliau – Mokykla) darbuotojų darbo apmokėjimo sistema (toliau – Sistema) nustato visų Mokyklos darbuotojų darbo apmokėjimo tvarką, nustato darbuotojų kategorijas pagal pareigybes, detalizuoja pareiginės algos nustatymo kriterijus, pareiginės algos kintamosios dalies mokėjimo tvarką ir sąlygas, atsiskaitymo su darbuotojais terminus,  papildomo apmokėjimo skyrimo pagrindus ir tvarką.
	2. Šios Sistemos nuostatos parengtos vadovaujantis, Lietuvos Respublikos valstybės ir savivaldybių įstaigų darbuotojų ir komisijų narių darbo apmokėjimo įstatymo Nr. XIII-198 pakeitimo įstatymu (toliau – DAĮ) Lietuvos Respublikos ūkio ministro įsakymu patvirtintu „Lietuvos profesijų klasifikatoriumi“, Lietuvos Respublikos darbo kodekso nuostatomis ir jas įgyvendinančiais teisės aktais, Mokyklos nuostatais, vidaus darbo tvarkos taisyklėmis ir yra suderintos su kitais Mokyklos lokaliniais teisės aktais bei taikomos apskaičiuojant ir išmokant pagal darbo sutartis dirbančių darbuotojų darbo užmokestį.
	3. Sistemoje vartojamos sąvokos atitinka Lietuvos Respublikos valstybės ir savivaldybių įstaigų darbuotojų apmokėjimo įstatyme apibrėžtas sąvokas.

II SKYRIUS
DARBUOTOJŲ PAREIGYBĖS IR PAREIGINIŲ ALGŲ INTERVALAI

4. Mokyklos darbuotojų pareigybės yra keturių lygių:
4.1. A lygio – pareigybės, kurioms būtinas ne žemesnis kaip aukštasis išsilavinimas; 
a) A1 lygio – pareigybės, kurioms būtinas ne žemesnis kaip aukštasis universitetinis išsilavinimas su magistro kvalifikaciniu laipsniu ar jam lygiaverte aukštojo mokslo kvalifikacija (direktorius(-ė), direktoriaus pavaduotojas(-a) ugdymui);
b) A2 lygio – pareigybės, kurioms būtinas ne žemesnis kaip aukštasis universitetinis išsilavinimas su bakalauro kvalifikaciniu laipsniu ar jam lygiaverte aukštojo mokslo kvalifikacija arba aukštasis koleginis išsilavinimas su profesinio bakalauro kvalifikaciniu laipsniu ar jam lygiaverte aukštojo mokslo kvalifikacija (ikimokyklinio ir priešmokyklinio ugdymo mokytojas(-a), fizinio ugdymo  mokytojas(-a), meninio ugdymo pedagogas(-ė), logopedas(-ė), spec. pedagogas(-ė));
4.2. B lygio – pareigybės, kurioms būtinas ne žemesnis kaip aukštesnysis išsilavinimas, įgytas iki 2009 metų, ar specialusis vidurinis išsilavinimas, įgytas iki 1995 metų (ūkvedys(-ė), buhalteris(-ė), maitinimo organizavimo specialistas(-ė), sekretorius(-ė));
4.3. C lygio – pareigybės, kurioms būtinas ne žemesnis kaip vidurinis išsilavinimas ir (ar) įgyta kvalifikacija: (ūkvedys(-ė), mokytojo padėjėjas(-a), mokinio padėjėjas (-a), vyr. virėjas(-a), virėjas(-a));
4.4. D lygio – pareigybės, kurioms netaikomi išsilavinimo ar kvalifikacijos reikalavimai: (kiemsargis (-ė), skalbėjas(-a), valytojas(-a), darbininkas, pagalbinis darbininkas(-ė)).
5. Mokyklos darbuotojų pareigybės skirstomos į šias grupes:
5.1. vadovai ir jų pavaduotojai, kurių pareigybės priskiriamos A (A1 ar A2)lygiui (direktorius(-ė), direktoriaus pavaduotojas(-a) ugdymui);
5.2. Specialistai, kurių pareigybės priskiriamos A (A1 ar A2) arba B lygiui, atsižvelgiant į būtiną išsilavinimą toms pareigoms eiti (ikimokyklinio ir/ar priešmokyklinio ugdymo mokytojas(-a) (A2), fizinio mokytojas(-a) (A2), meninio ugdymo pedagogas (-ė) (A2), logopedas (-ė) (A2), spec. pedagogas(-ė) (A2), buhalteris(-ė) (B), maitinimo organizavimo specialistas(-ė) (B), sekretorius (-ė) (B));
5.3. kvalifikuoti darbuotojai, kurių pareigybės priskiriamos C lygiui ( ūkvedys(-ė) (C), ikimokyklinio ugdymo mokytojo padėjėjas (-a ) (C), ikimokyklinio ugdymo mokytojo padėjėjas(-a) darbui su spec. poreikių vaikais (C), vyr. virėjas(-a) (C ), virėjas(-a) ( C) );
5.4. darbuotojai, kurių pareigybės priskiriamos D lygiui (kiemsargis(-ė) (D), skalbėjas (-a) (D), valytojas(-a) (D), darbininkas (D), pagalbinis darbininkas(-ė) D).
6. Biudžetinės įstaigos vadovas ar jo įgaliotas asmuo tvirtina biudžetinės įstaigos pareigybių sąraše esančių pareigybių aprašymus, o biudžetinės įstaigos vadovo pareigybės aprašymą tvirtina į pareigas priimanti savininko teises ir pareigas įgyvendinanti institucija ar jos įgaliotas asmuo. Socialinės apsaugos ir darbo ministras tvirtina biudžetinių įstaigų darbuotojų, išskyrus mokytojus, pareigybių aprašymo metodiką. Mokytojų pareigybių aprašymo metodiką tvirtina švietimo, mokslo ir sporto ministras.
7. Biudžetinės įstaigos darbuotojo pareigybės aprašyme nurodoma:
1) pareigybės grupė;
2) pareigybės pavadinimas;
3) konkretus pareigybės lygis;
4) specialieji reikalavimai, keliami šias pareigas einančiam darbuotojui (išsilavinimas,
darbo patirtis, kvalifikacija ar kiti specialieji reikalavimai);
5) pareigybei priskirtos funkcijos.
8. Mokyklos darbuotojų pareigybių sąrašas ir pareiginės algos intervalai:

	Eil.Nr.
	Pareigybės grupės pavadinimas
	Pareigybės kodas pagal LPK
	Pareigybė 
	Pareigybės lygis
	Pareiginės algos koeficientų intervalai/ 
(min/max )
	Darbo užmokestis (Eur)
(min/max )

	1. 
	Vadovai ir jų pavaduot.
	134101
	Direktorius
	A1
	2,3363-2,4797
	4200,66-4458,00

	2. 
	Vadovai ir jų pavaduot.
	134101
	Direktoriaus pavaduotojas 
	A1
	2,2778-2,2856
	4095,48-4109,50

	3. 
	Specialistai
	234203
	Ikimokyklinio ugdymo mokytojas
	A2
	1,1886-1,6693
	2137,10-3001,40

	4. 
	Specialistai
	234202
	Priešmokyklinio ugdymo mokytojas
	A2
	1,1886-1,6693
	2137,10-3001,40

	5. 
	Specialistai
	235201
	Specialusis pedagogas
	A2
	1,1886-1,6693
	2137,10-3001,40

	6. 
	Specialistai
	233029
	Fizinio 
ugdymo
mokytojas
	A2
	1,1886-1,6693
	2137,10-3001,40

	7. 
	Specialistai
	233024
	Meninio ugdymo mokytoja
	A2
	1,1886-1,6693
	2137,10-3001,40

	8. 
	Specialistai
	235901
	Socialinis pedagogas
	A2
	1,1886-1,6693
	2137,10-3001,40

	9. 
	Specialistai
	263403
	Psichologas
	A2
	1,1886-1,6693
	2137,10-3001,40

	10. 
	Specialistai
	235202
	Logopedas
	A2
	1,1886-1,6693
	2137,10-3001,40

	11. 
	Specialistai
	241101
	Buhalteris
	A

B
	0,76-1,18

0,73-1,15

	1366,48-2121,64

1312,54-2067,70

	12. 
	Specialistai
	226501
	Maitinimo organizatorius
	B
	0,73-1,15
	1312,54-2067,70

	13. 
	Specialistai
	334390
	Sekretorė administratorė
	B
	0,73-1,15
	1312,54-2067,70

	14. 
	Kvalifikuoti darbininkai
	515101
	Ūkvedys
	C
	0,73-1,15
	1312,54-2067,70

	15. 
	Kvalifikuoti darbininkai
	512001
	Vyr. virėjas
	C
	0,71-0,95

	1276,58-1708,10

	16. 
	Kvalifikuoti darbininkai
	512001
	Virėjas
	C
	0,71-0,95
	1276,58-1708,10

	17. 
	Kvalifikuoti darbininkai
	531201
	Ikimokyklinio ugdymo mokytojo padėjėjas
	C
	0,71-0,95
	1276,58-1708,10

	18. 
	Kvalifikuoti darbininkai
	531290
	Mokinio padėjėjas 
	C
	0,71-0,95
	1276,58-1708,10

	19. 
	Nekvalifikuoti darbininkai
	912012
	Valytoja
	D
	MMA
	1153,00

	20. 
	Nekvalifikuoti darbininkai
	961301
	Kiemsargis
	D
	MMA
	1153,00

	21. 
	Nekvalifikuoti darbininkai
	912102
	Skalbėjas
	D
	MMA
	1153,00

	22. 
	Nekvalifikuoti darbininkai
	962201
	Darbininkas
	D
	MMA
	1153,00

	23. 
	Nekvalifikuoti darbininkai
	962201
	Pagalbinis darbininkas
	D
	MMA
	1153,00



III SKYRIUS
DARBO UŽMOKESTIS IR KITI MOKĖJIMAI

	9. Darbuotojų darbo užmokestį, priklausomai nuo atitinkamų reikalavimų (išsilavinimo, stažo, kvalifikacinės kategorijos, profesinės darbo patirties), taikomų atitinkamos pareigybės darbo apmokėjimui, sudaro: 
	9.1. pareiginė alga – pareiginės algos koeficientas padaugintas iš BD ir atskirais atvejais jeigu sistemoje pareigybei nustatyta kintamoji dalis; 
	9.2. priemokos (už papildomą darbą ar papildomų pareigų ar užduočių vykdymą ir kt.);
	9.3. piniginės išmokos už atliktą darbą, pagal  šioje Sistemoje numatytus kriterijus;
	9.4.mokėjimas už darbą poilsio ir švenčių dienomis, nakties ir viršvalandinį darbą, budėjimą;
	9.5.kintamoji dalis – pagal Sistemoje numatytus kriterijus atsižvelgiant į praėjusių metų veiklos vertinimą.
	10. Mokyklos darbuotojų pareiginės algos koeficiento vienetas yra Lietuvos Respublikos pareiginės algos(atlyginimo) bazinis dydis (toliau – bazinis dydis). Pareiginė alga apskaičiuojama pareiginės algos koeficientą dauginant iš pareiginės algos (atlyginimo) bazinio dydžio.

IV SKYRIUS
PAREIGINĖS ALGOS NUSTATYMAS

11. Mokyklos darbuotojų, mokytojų, specialiųjų pedagogų, logopedų, psichologų asistentų, psichologų, socialinių pedagogų, (toliau – pagalbos mokiniui specialistai) ikimokyklinio ir priešmokyklinio ugdymo mokytojų pareiginė alga nustatoma iš darbo apmokėjimo sistemoje pareigybei nustatyto pareiginės algos koeficientų intervalo, kurio minimalus pareiginės algos koeficiento dydis nemažesnis nei nurodytas koeficiento dydis DAS lentelėje, išskyrus darbininkus. 
12. Mokyklos vadovų pareigybės pareiginės algos koeficientų intervalas nustatomas, atsižvelgiant į savininko teises ir pareigas įgyvendinančios institucijos nustatytoje savo valdymo sričiai priskirtų biudžetinių įstaigų vadovų darbo apmokėjimo sistemoje numatytus pareiginės algos nustatymo kriterijus. 
13. Pareiginės algos koeficientas gali būti didinamas įgijus reikiamą aukštesnį išsilavinimą,  pasikeitus kvalifikacijai ar  darbo patirčiai. 
	14. Darbuotojų pareiginė alga nustatoma:
	14.1. Mokyklos direktoriaus pavaduotojo (A2) pareiginės algos koeficientas nustatomas atsižvelgiant į įstaigos dydį, pedagoginio darbo stažą ir darbo sudėtingumą:
	14.1.1. Direktoriaus pavaduotojo ugdymui pareiginės algos koeficientas:

	Mokinių skaičius
	Pareiginės algos koeficientai

	
	Pedagoginio darbo stažas (metais)

	
	iki 10
	nuo daugiau kaip 10 iki 15
	daugiau kaip 15

	iki 500
	2,2778
	2,2827
	2,2856


	14.1.2. Pareiginės algos koeficientai dėl veiklos sudėtingumo:
14.1.2.1. didinami 5–10 procentų:
14.1.2.1.1. pavaduotojams ugdymui, atsakingiems už mokinių, turinčių specialiųjų ugdymosi poreikių, ugdymo organizavimą, jeigu  įstaigoje ugdoma (mokoma) 10 ir daugiau mokinių, dėl įgimtų ar įgytų sutrikimų turinčių didelių ar labai didelių specialiųjų ugdymosi poreikių – 5 procentais;
14.1.2.1.2.  pavaduotojams ugdymui, jeigu mokykloje ugdoma (mokoma) 10 ar daugiau užsieniečių ar Lietuvos Respublikos piliečių, atvykusių gyventi į Lietuvos Respubliką, nemokančių valstybinės kalbos, dvejus metus nuo mokinio mokymosi pagal bendrojo ugdymo ir profesinio mokymo programas pradžios Lietuvos Respublikoje -5 procentais;
14.1.2.1.3. Jeigu mokyklos direktoriaus pavaduotojo ugdymui veikla atitinka du ir daugiau 14.1.2. punkte nustatytų kriterijų, jo pareiginės algos koeficientas didinamas ne daugiau kaip 10 procentų.
15. Mokytojų (A2), dirbančių pagal ikimokyklinio ugdymo programą, ir meninio, fizinio ugdymo mokytojų (A2), dirbančių pagal ikimokyklinio ir (arba) priešmokyklinio ugdymo programas, mokytojų (A2), dirbančių pagal priešmokyklinio ugdymo programą, logopedų (A2), specialiųjų ir socialinių pedagogų (A2) pareiginės algos koeficientai nustatomi atsižvelgiant į pareigybės lygį, pedagoginio darbo stažą, suteiktą kvalifikacinę kategoriją ir darbo sudėtingumą, vadovaujantis šios darbo apmokėjimo sistemos priedu.
16. Mokytojų, pagalbos mokiniui specialistų kvalifikacinės kategorijos, atsižvelgiant į išsilavinimą ir jų turimų kompetencijų, reikalingų profesinei veiklai, visumą, nustatomos švietimo, mokslo ir sporto ministro nustatyta tvarka. Mokytojams ir pagalbos mokiniui specialistams, įgijusiems vidurinį išsilavinimą, mokytojams ir pagalbos mokiniui specialistams, baigusiems profesinio mokymo programą, įgijusiems vidurinį išsilavinimą ir kvalifikaciją, gali būti suteikiamos atitinkamai mokytojo, vyresniojo mokytojo, pagalbos mokiniui specialisto ar vyresniojo pagalbos mokiniui specialisto kvalifikacinės kategorijos. Mokytojams ir pagalbos mokiniui specialistams, įgijusiems aukštąjį (aukštesnįjį, įgytą iki 2009 metų, ar specialųjį vidurinį, įgytą iki 1995 metų) išsilavinimą, gali būti suteikiamos atitinkamai mokytojo, vyresniojo mokytojo, mokytojo metodininko, mokytojo eksperto ar pagalbos mokiniui specialisto, vyresniojo pagalbos mokiniui specialisto, pagalbos mokiniui specialisto metodininko, pagalbos mokiniui specialisto eksperto kvalifikacinės kategorijos. Mokytojams ir pagalbos mokiniui specialistams, įgijusiems aukštąjį (aukštesnįjį, įgytą iki 2009 metų, ar specialųjį vidurinį, įgytą iki 1995 metų) išsilavinimą ir pedagogo kvalifikaciją, iš karto suteikiama mokytojo ar pagalbos mokiniui specialisto kvalifikacinė kategorija.
17. Mokytojų ir pagalbos mokiniui specialistų darbo krūvio sandara (darbo pareigų paskirstymas pagal laiką) pateikiama šio dokumento priede.
18. Specialistų darbo apmokėjimas:
18.1. Specialistų pradinis pareiginės algos koeficientas  minimalus pagal lygį A ar B;
18.1.1. atsižvelgiant į veiklos sudėtingumą - gali būti didinama iki 0,06;
18.1.2.atsižvelgiant į atsakomybės lygį koeficientas gali būti didinamas iki 0,06;
18.1.3.atsižvelgiant į savarankiškumo lygį koeficientas gali būti didinamas iki  0,06
18.1.4. pareigybės pakeičiamumo kriterijų - gali būti didinama iki 0,06;
18.1.5. atsižvelgiant į darbo patirtį  koeficientas gali būti didinamas iki 0,06;
18.1.6. žinojimo ir žinių sudėtingumo kriterijų - gali būti didinama iki 0,06;
18.1.7. papildomų įgūdžių ar svarbių einamoms pareigoms žinių įgijimą ar turėjimą, gali būti didinama iki 0,06.
18.2. Mokyklos vadovas vadovaudamasis 18.1.1-18.1.7 punkto kriterijais ir atsižvelgdamas į skiriamą finansavimą nustato kiekvieno darbuotojo pareiginės algos koeficientą:
18.2.1. A lygio specialisto maksimalus (minimalus 0,76 pradinis pareiginės algos koeficientas pridedant 7 kriterijus po 0,06 gautųsi 0,42) pareiginės algos koeficientas yra 1,18;
18.2.2. B lygio specialisto maksimalus (minimalus 0,73 pradinis pareiginės algos koeficientas pridedant 7 kriterijus po 0,06 gautųsi 0,42) pareiginės algos koeficientas yra 1,15.
19. Kvalifikuotų darbininkų pareiginės algos koeficientai nustatomi:
19.1. Kvalifikuotų darbininkų pradinis pareiginės algos koeficientas minimalus pagal C lygį: 
19.1.1. atsižvelgiant į patirtį  koeficientas gali būti didinamas iki 0,06;
19.1.2. atsižvelgiant į papildomų įgūdžių įgijimą ar svarbių einamoms pareigoms kvalifikacijų turėjimą koeficientas gali būti didinamas iki 0,06;
19.1.3.atsižvelgiant į atsakomybės lygį koeficientas gali būti didinamas iki 0,06;
19.1.4. atsižvelgiant į veiklos sudėtingumą - gali būti didinama iki 0,06.
19.2. Mokyklos vadovas vadovaudamasis 19.1.1-19.1.4. punktų kriterijais ir atsižvelgdamas į skiriamą finansavimą nustato kiekvieno darbuotojo pareiginės algos koeficientą.
19.2.1. C lygio specialisto maksimalus (minimalus 0,71 pradinis pareiginės algos koeficientas pridedant  4 kriterijus po 0,06 gautųsi 0,24) pareiginės algos koeficientas yra 0,95;
19.2.2. D lygio pareigybės pareiginė alga nustatoma minimaliosios mėnesinės algos MMA dydžio.

V SKYRIUS
PRIEMOKOS IR SKATINIMAS

20. Priemokos. 
20.1. Mokyklos darbuotojui gali būti skiriamos šios priemokos:
20.1.1. už pavadavimą, kai raštu pavedama laikinai atlikti kitos pareigybės funkcijas mokant iki 30 procentų pareiginės algos;
20.1.2. už papildomų užduočių, suformuluotų raštu ar žodžiu, atlikimą, kai dėl to viršijamas darbo krūvis arba kai atliekamos pareigybės aprašyme nenumatytos funkcijos mokant iki 30 procentų  pareiginės algos;
20.1.3. už įprastą darbo krūvį viršijančią veiklą, kai yra padidėjęs darbų mastas, atliekant pareigybės aprašyme nustatytas funkcijas, bet neviršijama nustatyta darbo laiko trukmė mokant iki 20 procentų pareiginės algos.
20.2. Kiekviena priemoka, nurodyta šio skyriaus 20.1 dalyje, negali būti mažesnė kaip 10 procentų pareiginės algos, o jų suma negali viršyti 80 procentų pareiginės algos.
20.3. Priemokos dydį nustato mokyklos direktorius.
21. Skatinimas:
21.1.Mokyklos darbuotojai gali būti skatinami šiomis skatinimo priemonėmis:
21.1.1. žodinė ar raštiška padėka;
21.1.2. iki 1 pareiginės algos dydžio pinigine išmoka už asmeninį išskirtinį indėlį įgyvendinant mokyklai nustatytus tikslus, arba už pasiektus rezultatus ir įgyvendintus uždavinius (tačiau ne dažniau kaip du kartus per kalendorinius metus);
21.1.3. suteikiant iki 5 mokamų papildomų poilsio dienų (tačiau ne daugiau kaip 10 mokamų papildomų poilsio dienų per metus) arba atitinkamai sutrumpinant darbo laiką;
21.1.4. vienkartinė piniginė išmoka iki 500 eurų (gali būti skiriama ne daugiau kaip du kartus per metus ir neviršijant bendrą 500 eurų sumą ); 
21.1.5. finansuojant kvalifikacijos tobulinimą ne didesne kaip mokyklos darbuotojo pareiginės algos 50 procentų dydžio suma per metus;
21.1.6. prie Sistemos 21.1.2.–21.1.5. papunkčiuose numatytų skatinimo priemonių papildomai gali būti skiriama padėka.
22. Atlikus kasmetinį Mokyklos darbuotojų veiklos vertinimą, pagal patvirtintą Darbuotojų veiklos vertinimo tvarkos aprašą, kintamąja dalimi A, B, C lygio darbuotojai, išskyrus mokytojus ir pagalbos specialistus, skatinami:
22.1. Mokyklos darbuotojo veikla įvertinta kaip viršijanti lūkesčius, įvertinama mokant ne mažiau kaip 0,06 didesnį pareiginės algos koeficientą, tačiau ne didesnį negu nustatytas tos
pareigybės didžiausias pareiginės algos koeficientas;
23. Kiekvieno darbuotojo skatinimas gali būti atliekamas ne dažniau nei du kartus per metus ir skirtingais sistemos 21.1 punktuose nurodytais būdais, ir negali viršyti 80 procentų nustatytosios darbuotojo pareiginės algos. 
24. Išmokų dydį kiekvienam atvejui nustato mokyklos direktorius atsižvelgdamas į darbo užmokesčio fondą ir suderinus su Mokyklos taryba bei profsąjunga.
25. Darbuotojų skatinimas vykdomas ir vienkartinės piniginės išmokos mokyklos darbuotojams mokamos iš sutaupytų darbo užmokesčio lėšų.

VI SKYRIUS
MATERIALINĖS PAŠALPOS

26. Mokyklos darbuotojams, kurių materialinė būklė tapo sunki dėl jų pačių ligos, šeimos narių (sutuoktinio, vaiko (įvaikio), motinos (įmotės), tėvo (įtėvio), brolio (įbrolio), sesers (įseserės), taip pat išlaikytinių, kurių globėju ar rūpintoju yra paskirtas mokyklos darbuotojas, ligos ar mirties, stichinės nelaimės ar turto netekimo, jeigu yra mokyklos darbuotojo rašytinis prašymas ir pateikti atitinkamą aplinkybę patvirtinantys dokumentai, skiriama iki 1 MMA dydžio materialinė pašalpa.
27. Mirus mokyklos darbuotojui, jo šeimos nariams išmokama 1 MMA dydžio materialinė pašalpa, jeigu yra šeimos narių rašytinis prašymas ir pateikti mirties faktą patvirtinantys dokumentai.
28. Materialinę pašalpą mokyklos darbuotojams ar jų šeimos nariams skiria mokyklos direktorius.
	29. Materialinės pašalpos darbuotojams ar šeimos nariams mokamos iš sutaupytų darbo užmokesčio lėšų.

VII SKYRIUS
DARBUOTOJŲ VERTINIMAS, PAREIGINĖS ALGOS KINTAMOSIOS DALIES MOKĖJIMO TVARKA IR SĄLYGOS

	30. Švietimo įstaigų vadovų, jų pavaduotojų ugdymui praėjusių kalendorinių metų veikla vertinama vadovaujantis švietimo, mokslo ir sporto ministro tvirtinamu švietimo įstaigų vadovų, jų pavaduotojų ugdymui, ugdymą organizuojančių skyrių vedėjų veiklos vertinimo tvarkos aprašu. Kitų biudžetinių įstaigų darbuotojų praėjusių kalendorinių metų veikla vertinama vadovaujantis Vyriausybės ar jos įgaliotos institucijos tvirtinamu biudžetinių įstaigų darbuotojų veiklos vertinimo tvarkos aprašu.
	31. Biudžetinės įstaigos darbuotojų, išskyrus biudžetinės įstaigos vadovą, veiklos vertinimo tikslas – nustatyta tvarka įvertinti jų kompetenciją (įgūdžius, žinias, gebėjimus) ir pasiektus veiklos rezultatus pagal nustatytas veiklos vertinimo užduotis ir jų įgyvendinimo rodiklius,  gebėjimus atlikti pareigybės aprašyme nustatytas funkcijas ir numatyti galimybes veiklą
tobulinti.
	32. Biudžetinės įstaigos darbuotojo (taip pat ir biudžetinės įstaigos vadovo) veikla vertinama, jeigu jis ne trumpiau kaip 6 mėnesius per kalendorinius metus, kurių veikla vertinama, eina darbuotojo pareigas toje biudžetinėje įstaigoje, kurioje yra vertinama jo veikla.
[bookmark: _GoBack]33. Mokyklos vadovas ar jo įgaliotas asmuo darbuotojo  veiklą gali įvertinti taip:
33.1. viršijanti lūkesčius;
33.2. atitinkanti lūkesčius;
33.3. iš dalies atitinkanti lūkesčius;
33.4. neatitinkanti lūkesčių.
34. Darbuotojams, priklausomai nuo praėjusių metų veiklos vertinimo pagal darbuotojui nustatytas metines užduotis, siektinus rezultatus ir jų vertinimo rodiklius, jei veikla įvertinama kaip viršijanti lūkesčius, iki kito vertinimo gali būti skiriama :
34.1. ne mažesnis kaip 0,06 pareiginės algos koeficientą, tačiau ne didesnį negu 0,18 pareiginės algos koeficientą; 
34.2. gali būti taikomos Sistemos 21 punkte nustatytos skatinimo priemonės;
34.3. gali būti nustatoma 5-10 procentų pareiginės algos dydžio kintamoji dalis.
35. Jei darbuotojo veikla įvertinama kaip atitinkanti lūkesčius, jo teisinė padėtis nesikeičia ir jo veiklos vertinimas baigiamas.
36. Jei darbuotojo veikla įvertinama kaip iš dalies atitinkanti lūkesčius, jo teisinė padėtis
nesikeičia, tačiau gali būti nustatomas kvalifikacijos tobulinimas.
37. Jeigu darbuotojo veikla įvertinama kaip neatitinkanti lūkesčių, Mokyklos vadovas ar  įgaliotas atlikti kitas asmuo rašytiniu motyvuotu pasiūlymu:
37.1. darbuotojui gali būti nustatomas mažesnis pareiginės algos koeficientas, taikant ne mažiau kaip 0,06 ir ne daugiau kaip 0,18 mažesnį pareiginės algos koeficientą, tačiau ne mažesnį
negu nustatytas tos pareigybės minimalus pareiginės algos koeficientas; 
37.2 gali būti sudaromas ne trumpesnis negu 2 mėnesių ir ne ilgesnis negu 6 mėnesių
trukmės darbuotojo veiklos gerinimo planas. 
38. Pasibaigus darbuotojo veiklos gerinimo plano terminui, darbuotojo veikla neeilinio vertinimo metu įvertinama kaip neatitinkanti lūkesčių, darbuotojas gali būti atleidžiamas iš pareigų.
39. Darbuotojų vertinimas atliekamas vadovaujantis, Lietuvos Respublikos Vyriausybės 2024 m. sausio 3 d. nutarimu Nr. 6 „Dėl valstybės tarnautojų tarnybinės veiklos ir biudžetinių įstaigų darbuotojų veiklos vertinimo tvarkos aprašo patvirtinimo“ ir Lietuvos Respublikos švietimo ir mokslo ministro 2018 metų kovo 27 dienos įsakymu Nr.V-279 „Dėl valstybinių ir savivaldybių švietimo įstaigų vadovų, jų pavaduotojų ugdymui, ugdymą organizuojančių skyrių vedėjų veiklos vertinimo nuostatų patvirtinimo“ (aktualiomis redakcijomis);
	40. Naujai priimtam darbuotojui, taip pat darbuotojui grįžus iš vaiko priežiūros atostogų, lūkesčių iškėlimas atliekamas per 2 mėn. nuo priėmimo dienos ir veiklos vertinimas atliekamas įstatymo reglamentuojama tvarka ir laiku, atsižvelgiant į darbuotojo profesinę kvalifikaciją ir jam keliamus uždavinius.
	41. Konkrečius kintamos dalies dydžius nustato mokyklos direktorius atsižvelgdamas į skiriamas darbo užmokesčio lėšas mokyklai einamiems metams.
	42. Kintamoji dalis mokama iki darbuotojo kito kasmetinio vertinimo sprendimo įsigaliojimo dienos.
	43. Mokytojams, neformaliojo ugdymo pedagogams, logopedams ir D lygio pareigybėms pareiginės algos kintamoji dalis nenustatoma.

VIII SKYRIUS
 LIGOS PAŠALPOS MOKĖJIMAS

44. Ligos pašalpa mokama už pirmąsias dvi kalendorines ligos dienas, sutampančias su darbuotojo darbo grafiku. Mokama ligos pašalpa 62,06 procentų pašalpos gavėjo vidutinio uždarbio, apskaičiuoto Lietuvos Respublikos Vyriausybės nustatyta tvarka.
	45. Pagrindas skirti ligos išmoką yra nedarbingumo pažymėjimas, išduotas pagal sveikatos apsaugos ministro ir socialinės apsaugos ir darbo ministro tvirtinamas Elektroninių nedarbingumo pažymėjimų bei elektroninių nėštumo ir gimdymo atostogų pažymėjimų išdavimo taisykles.
	 
IX SKYRIUS
DARBO UŽMOKESČIO MOKĖJIMO TERMINAI IR TVARKA

46. Darbo užmokestis darbuotojui mokamas iki einamo mėnesio 7 d., ne rečiau kaip du kartus per mėnesį, o jeigu darbuotojas prašo, – kartą per mėnesį.
47. Avansas mokamas iki 22 mėnesio dienos. Pageidaujamo avanso suma nurodoma darbuotojo prašyme.
48. Už darbą per kalendorinį mėnesį atsiskaitoma ne vėliau negu per dešimt darbo dienų nuo jo pabaigos, jeigu darbo teisės normos ar darbo sutartis nenustato kitaip.
49. Darbo užmokestis mokamas tik pinigais, pervedant į darbuotojo nurodytą asmeninę sąskaitą banke.
50. Darbo sutarčiai pasibaigus, visos darbuotojo su darbo santykiais susijusios išmokos išmokamos, kai nutraukiama darbo sutartis su darbuotoju.
51. Ne rečiau kaip kartą per mėnesį elektroniniu būdu darbuotojui pateikiama informacija apie jam apskaičiuotas, išmokėtas ir išskaičiuotas sumas.
52. Darbuotojui raštiškai prašant, direktorius išduoda darbuotojui pažymą apie darbą Mokykloje. Pažymoje nurodoma darbuotojo darbo funkcijos ir/ar pareigos, kiek laiko jis dirbo, darbo užmokesčio dydis ir sumokėtų mokesčių bei valstybinio socialinio draudimo įmokų dydis.

X SKYRIUS
KASMETINIŲ ATOSTOGŲ APMOKĖJIMAS

53. Darbuotojams suteikiamos ne mažiau kaip dvidešimt darbo dienų (jeigu dirbama penkias darbo dienas per savaitę),pedagoginiams darbuotojams – keturiasdešimt darbo dienų kasmetinės atostogos. Jeigu darbo dienų per savaitę skaičius yra mažesnis arba skirtingas, darbuotojui turi būti suteiktos ne trumpesnės kaip keturių savaičių trukmės atostogos.
54. Kasmetinių atostogų laiku darbuotojui paliekamas jo vidutinis darbo užmokestis.
55. Laikotarpis, iš kurio skaičiuojamas vidutinis darbo užmokestis, yra 3 paskutiniai kalendoriniai mėnesiai, einantys prieš tą mėnesį, už kurį (ar jo dalį) mokamas vidutinis darbo užmokestis.
56. Atostoginiai išmokami ne vėliau kaip paskutinę darbo dieną prieš kasmetinių atostogų pradžią. Atostoginiai už atostogų dalį, viršijančią dvidešimt darbo dienų (dirbama penkias darbo dienas per savaitę) trukmę, darbuotojui mokami atostogų metu darbo užmokesčio mokėjimo tvarka ir terminais. Darbuotojui paprašius kitaip, mokama pagal darbuotojo prašymą, esant pakankamam darbo užmokesčio fondui. 
57. Atostoginiai už atostogas iki 5 darbo dienų (dirbama penkias darbo dienas per savaitę), mokami prie einamojo mėnesio darbo užmokesčio.
58. Darbuotojo atskiru prašymu, suteikus kasmetines atostogas, atostoginiai mokami įprasta darbo užmokesčio mokėjimo tvarka. 
59. Atleidžiant darbuotoją, kuris atleidimo dieną turi nepanaudotų atostogų, už nepanaudotas atostogas mokama kompensacija. Į kompensaciją neįskaitomos papildomų mokamų kasmetinių atostogų, mokymosi atostogų, sveikatinimosi ir savišvietai skirtos dienos, kurios suteikiamos pagal Lietuvos švietimo ir mokslo profesinės sąjungos kolektyvinę sutartį Nr. S-512 ( su visais pakeitimais). 

XI SKYRIUS
MOKĖJIMAS UŽ DARBĄ POILSIO IR ŠVENČIŲ DIENOMIS, NAKTIES BEI VIRŠVALANDINĮ DARBĄ, BUDĖJIMĄ IR ESANT NUKRYPIMAMS NUO NORMALIŲ DARBO SĄLYGŲ

60. Darbuotojo prašymu už darbą poilsio dieną, kuri nenustatyta pagal darbo (pamainos) grafiką, švenčių dieną mokamas dvigubas darbuotojo darbo užmokestis arba diena gali būti pridedamas prie kasmetinių atostogų laiko.
61. Darbuotojo sutikimu susitarimas dėl papildomo darbo, kuris tampa darbo sutarties dalimi, dėl darbo sutartyje anksčiau nesulygtos papildomos darbo funkcijos atlikimo gali būti atliekama laisvu nuo pagrindinės darbo funkcijos atlikimo laiku (susitarimas dėl darbo funkcijų jungimo) arba atliekama tuo pačiu metu kaip ir pagrindinė darbo funkcija (susitarimas dėl darbo funkcijų gretinimo, apmokami darbo kodekse ar kitose darbo teisės normose nustatytomis sąlygomis.

XII SKYRIUS
IŠSKAITOS IŠ DARBO UŽMOKESČIO

62. Išskaitos gali būti daromos šiais atvejais:
62.1. grąžinti perduotoms ir darbuotojo nepanaudotoms pagal paskirtį darbdavio pinigų sumoms;
62.2. grąžinti sumoms, permokėtoms dėl skaičiavimo klaidų;
62.3. atlyginti žalai, kurią darbuotojas dėl savo kaltės padarė darbdaviui;
62.4. išieškoti atostoginiams už suteiktas atostogas, viršijančias įgytą teisę į visos trukmės ar dalies kasmetines atostogas, darbo sutartį nutraukus darbuotojo iniciatyva be svarbių priežasčių arba dėl darbuotojo kaltės darbdavio iniciatyva;
62.5. išieškant nustatytas sumas pagal vykdomuosius dokumentus (vykdomieji raštai, išduoti teismo sprendimų, nuosprendžių, nutarimų, nutarčių pagrindu; teismo įsakymai; institucijų ir pareigūnų nutarimai administracinių teisės pažeidimų bylose; kiti institucijų ir pareigūnų sprendimai, kurių vykdymą civilinio proceso tvarka nustato įstatymai).
63. Išskaita padaroma ne vėliau kaip per vieną mėnesį nuo tos dienos, kurią darbdavys sužinojo ar galėjo sužinoti apie atsiradusį išskaitos pagrindą.

XIII SKYRIUS
DARBAS NE VISO DARBO LAIKO SĄLYGOMIS. DARBO LAIKO APSKAITA

64. Sutarus su darbuotoju, kad jis dirbs ne visą darbo laiką, darbo užmokestis mokamas to darbuotojo proporcingai dirbtam laikui.
65. Darbas ne viso darbo laiko sąlygomis dirbantiems darbuotojams nesukelia ribojimų nustatant kasmetinių atostogų trukmę, apskaičiuojant darbo stažą, skiriant į aukštesnes pareigas, tobulinant kvalifikaciją, neapriboja kitų darbuotojo darbo teisių, palyginti su darbuotojais, kurie dirba tokį patį ar lygiavertį darbą viso darbo laiko sąlygomis, atsižvelgiant į darbo stažą, kvalifikaciją ar kitas aplinkybes.
66. Darbo laiko apskaita tvarkoma mokyklos direktoriaus įsakymu patvirtinta tvarka nustatytos formos darbo laiko apskaitos žiniaraščiuose.
67. Darbuotojai, atsakingi už darbo laiko apskaitos žiniaraščių pildymą, paskiriami mokyklos direktoriaus įsakymu.
68. Užpildytus ir atsakingo asmens pasirašytus darbo laiko apskaitos žiniaraščius pasirašo mokyklos direktorius.

XIV SKYRIUS.
 BAIGIAMOSIOS NUOSTATOS

69. Mokyklos darbo apmokėjimo sistemos įsigaliojimas ir taikymas.
70. Mokyklos darbo apmokėjimo sistema įsigalioja 2026 m. sausio 1 d. 
71. Sistema parengta konsultuojantis su mokyklos darbuotojais, patvirtinta suderinus su darbuotojų atstovais, laikantis lyčių lygybės ir nediskriminavimo kitais pagrindais principų.
72. Sistema peržiūrima ne rečiau kaip vieną kartą per metus arba pasikeitus teisės aktams.
73. Mokyklos darbuotojai ir kiti atsakingi asmenys su šia Sistema yra supažindinami pasirašytinai ir privalo laikytis joje nustatytų įpareigojimų bei atlikti savo darbo funkcijas vadovaujantis Sistemoje nustatytais principais.
74. Mokyklos direktorius turi teisę iš dalies arba visiškai pakeisti šią Sistemą suderinus su darbuotojų atstovais. Su pakeitimais darbuotojai ir kiti atsakingi asmenys supažindinami pasirašytinai.
75. Sistemą įgyvendinančių subjektų veiksmai ir sprendimai gali būti skundžiami teisės aktų nustatyta tvarka.
76. Mokyklos darbo apmokėjimo sistemos priede nurodyti mokytojų, pagalbos mokiniui specialistų pareiginės algos koeficientai ir mokytojų, pagalbos mokiniui specialistų (specialiųjų pedagogų, logopedų, karjeros specialistų, psichologų asistentų, psichologų, socialinių pedagogų), darbo krūvio sandara galioja pagal Lietuvos Respublikos biudžetinių įstaigų darbuotojų darbo apmokėjimo ir komisijų narių atlygio už darbą įstatymą.

                                                                        Ukmergės vaikų lopšelio-darželio „Nykštukas“
					 darbo apmokėjimo sistemos priedas

MOKYTOJŲ , PAGALBOS MOKINIUI SPECIALISTŲ PAREIGINĖS ALGOS KOEFICIENTAI IR MOKYTOJŲ, PAGALBOS MOKINIUI SPECIALISTŲ (SPECIALIŲJŲ PEDAGOGŲ, LOGOPEDŲ, KARJEROS SPECIALISTŲ, PSICHOLOGŲ ASISTENTŲ, PSICHOLOGŲ, SOCIALINIŲ PEDAGOGŲ), DARBO KRŪVIO SANDARA 

I SKYRIUS
MOKYTOJŲ, DIRBANČIŲ PAGAL IKIMOKYKLINIO UGDYMO PROGRAMĄ, IR MENINIO UGDYMO MOKYTOJŲ, DIRBANČIŲ PAGAL IKIMOKYKLINIO IR (ARBA) PRIEŠMOKYKLINIO UGDYMO PROGRAMAS, PAREIGINĖS ALGOS KOEFICIENTAI IR DARBO KRŪVIO SANDARA

1. Šiame skyriuje nurodytų darbuotojų pareiginės algos koeficientai:
(pareiginės algos (atlyginimo) baziniais dydžiais)  
	Kvalifikacinė kategorija
	Pareiginės algos koeficientai

	
	Pedagoginio darbo stažas (metais)

	
	iki 2
	nuo daugiau kaip 2 iki 5
	nuo daugiau kaip 5 iki 10
	nuo daugiau kaip 10 iki 15
	nuo daugiau kaip 15 iki 20
	nuo daugiau kaip 20 iki 25
	daugiau kaip 25

	Nesuteiktos kvalifikacinės kategorijos

	Mokytojas
	1,1886
	1,1930
	1,2032
	1,2252
	1,2633
	1,2676
	1,2750

	Suteiktos kvalifikacinės kategorijos

	Mokytojas
	1,2764
	1,2795
	1,2809
	1,2881
	1,2912
	1,2955
	1,3057

	Vyresnysis mokytojas
	
	1,3073
	1,3117
	1,3176
	1,3704
	1,3776
	1,3834

	Mokytojas metodininkas
	
	
	1,3967
	1,4216
	1,4669
	1,4730
	1,4832

	Mokytojas ekspertas
	
	
	1,5872
	1,6136
	1,6547
	1,6620
	1,6693“.




1.2. Pareiginės algos koeficientai dėl veiklos sudėtingumo:
1.2.1. didinami 5–10 procentų mokytojams, dirbantiems pagal ikimokyklinio ugdymo programą, ir meninio ugdymo mokytojams, dirbantiems pagal ikimokyklinio ir (arba) priešmokyklinio ugdymo programas, nuo pareiginės algos darbo krūvio: 
1.2.1.1. jeigu grupėje ugdomi 2 ir daugiau mokinių, dėl įgimtų ar įgytų sutrikimų turinčių vidutinių specialiųjų ugdymosi poreikių, ir (arba) 1–3 mokiniai, dėl įgimtų ar įgytų sutrikimų turintys didelių ar labai didelių specialiųjų ugdymosi poreikių – 5 procentais;
1.2.1.2. jeigu grupėje ugdomas vienas ir daugiau užsieniečių ar Lietuvos Respublikos piliečių, atvykusių gyventi į Lietuvos Respubliką, nemokančių valstybinės kalbos, dvejus metus nuo mokinio (mokinių) mokymosi pradžios Lietuvos Respublikoje- 5 procentais;
1.2.1.3. už darbą ruošiantis dirbti ir dirbant pagal atnaujintas ikimokyklinio ugdymo programas - 5,5 procentais.
1.2.2. Jeigu mokytojo, dirbančio pagal ikimokyklinio ugdymo programą, ir meninio ugdymo mokytojų, dirbančių pagal ikimokyklinio ir (arba) priešmokyklinio ugdymo programas, veikla atitinka du ir daugiau šio priedo 1.2.1 punkte nustatytų kriterijų, jų pareiginės algos koeficientas didinamas ne daugiau kaip 25 procentais;
2. Mokytojų, dirbančių pagal ikimokyklinio ugdymo programą, išskyrus mokytojus, nurodytus šio priedo 16 punkte, darbo laikas per savaitę yra 36 valandos, iš jų 30 valandų skiriama tiesioginiam darbui su mokiniais, 6 valandos – netiesioginiam darbui su mokiniais (ugdomosioms veikloms planuoti ir joms pasirengti, dokumentams, susijusiems su ugdymu, rengti, bendradarbiauti su mokytojais, kitais ugdymo procese dalyvaujančiais asmenimis, tėvais (globėjais) ugdymo ir (ar) švietimo pagalbos klausimais, dalyvauti su mokyklos veiklos organizavimu susijusiose veiklose).“
	3. Meninio ugdymo mokytojų, dirbančių pagal ikimokyklinio ir (arba) priešmokyklinio ugdymo programas, darbo laikas per savaitę yra 36 valandos, iš jų 24 valandos skiriamos tiesioginiam darbui su mokiniais, 12 valandų – netiesioginiam darbui su mokiniais (ugdomosioms veikloms planuoti ir joms pasirengti, dokumentams, susijusiems su ugdymu, rengti, bendradarbiauti su mokytojais, kitais ugdymo procese dalyvaujančiais asmenimis, tėvais (globėjais) ugdymo ir (ar) švietimo pagalbos klausimais, dalyvauti su mokyklos veiklos organizavimu susijusiose veiklose).“

II SKYRIUS
MOKYTOJŲ, DIRBANČIŲ PAGAL PRIEŠMOKYKLINIO UGDYMO PROGRAMĄ, PAREIGINĖS ALGOS KOEFICIENTAI IR DARBO KRŪVIO SANDARA

4. Šiame skyriuje nurodytų darbuotojų pareiginės algos koeficientai:
(pareiginės algos (atlyginimo) baziniais dydžiais)
	Kvalifikacinė kategorija
	Pareiginės algos koeficientai

	
	Pedagoginio darbo stažas (metais)

	
	iki 2
	nuo daugiau kaip 2 iki 5
	nuo daugiau kaip 5 iki 10
	nuo daugiau kaip 10 iki 15
	nuo daugiau kaip 15 iki 20
	nuo daugiau kaip 20 iki 25
	daugiau kaip 25

	Nesuteiktos kvalifikacinės kategorijos

	Mokytojas
	1,1886
	1,1930
	1,2032
	1,2252
	1,2633
	1,2676
	1,2750

	Suteiktos kvalifikacinės kategorijos

	Mokytojas
	1,2764
	1,2795
	1,2809
	1,2881
	1,2912
	1,2955
	1,3057

	Vyresnysis mokytojas
	
	1,3073
	1,3117
	1,3176
	1,3704
	1,3776
	1,3834

	Mokytojas metodininkas
	
	
	1,3967
	1,4216
	1,4669
	1,4730
	1,4832

	Mokytojas ekspertas
	
	
	1,5872
	1,6136
	1,6547
	1,6620
	1,6693“.



4.1. Pareiginės algos koeficientai dėl veiklos sudėtingumo mokytojams, dirbantiems pagal priešmokyklinio ugdymo programą nuo pareiginės algos darbo krūvio: 
4.1.1. didinami 5–10 procentų:
4.1.1.1 kurių grupėje ugdomi 2 ir daugiau mokinių, dėl įgimtų ar įgytų sutrikimų turinčių vidutinius specialiuosius ugdymosi poreikius, ir (arba) 1–3 mokiniai, turintys didelių ar labai didelių specialiųjų ugdymosi poreikių – 5 procentais;
4.1.1.2. ugdantiems vieną ir daugiau užsieniečių ar Lietuvos Respublikos piliečių, atvykusių gyventi į Lietuvos Respubliką, nemokančių valstybinės kalbos, dvejus metus nuo mokinio mokymosi pradžios Lietuvos Respublikoje – 5 procentais;
4.1.1.3. mokantiems mokinius, kuriems dėl ligos ar patologinės būklės skirtas mokymas namuose – 5 procentų;
4.1.1.4. už darbą ruošiantis dirbti ir dirbant pagal priešmokyklinio ugdymo programų atnaujintas strategijas ir metodus - 5,5 procentais;
4.1.1.5. už darbą priešmokyklinio ugdymo modelyje, įgyvendinant ikimokyklinio ugdymo programą - 5,5 procentais.
4.2. Jeigu mokytojo, dirbančio pagal priešmokyklinio ugdymo programą, veikla atitinka du ir daugiau šio priedo 19 punkte nustatytų kriterijų, jo pareiginės algos koeficientas didinamas ne daugiau kaip 25 procentais. 
5. Mokytojų, dirbančių pagal priešmokyklinio ugdymo programą, darbo laikas per savaitę yra 36 valandos, iš jų 30 valandų skiriama tiesioginiam darbui su mokiniais, 6 valandos – netiesioginiam darbui su mokiniais (ugdomosioms veikloms planuoti ir joms pasirengti, dokumentams, susijusiems su ugdymu, rengti, bendradarbiauti su mokytojais, kitais ugdymo procese dalyvaujančiais asmenimis, tėvais (globėjais) ugdymo ir (ar) švietimo pagalbos klausimais, dalyvauti su mokyklos veiklos organizavimu susijusiose veiklose).

III SKYRIUS
SPECIALIŲJŲ PEDAGOGŲ, SOCIALINIŲ PEDAGOGŲ, LOGOPEDŲ, PSICHOLOGŲ (PSICHOLOGŲ ASISTENTŲ) PAREIGINIŲ ALGŲ KOEFICIENTAI IR DARBO KRŪVIO SANDARA 

6. Šiame skyriuje nurodytų darbuotojų pareiginės algos koeficientai:

	Kvalifikacinė
kategorija
	Pareiginės algos koeficientai

	
	Pedagoginio darbo stažas (metais)

	
	iki 2
	nuo daugiau kaip 2 
iki 5
	nuo daugiau kaip 5 
iki 10
	nuo daugiau kaip 10 iki 15
	nuo daugiau kaip 15 iki 20
	nuo daugiau kaip 20 iki 25
	daugiau kaip 25

	Nesuteiktos kvalifikacinės kategorijos

	Psichologo asistentas, specialusis pedagogas, logopedas, surdopedagogas, tiflopedagogas, socialinis pedagogas
	1,1886
	1,1930
	1,2032
	1,2252
	1,2633
	1,2676
	1,2750

	Suteiktos kvalifikacinės kategorijos

	Specialusis pedagogas, logopedas, surdopedagogas, tiflopedagogas, socialinis pedagogas, ketvirtos kategorijos psichologas
	1,2764
	1,2795
	1,2809
	1,2881
	1,2912
	1,2955
	1,3057

	Vyresnysis specialusis pedagogas, vyresnysis logopedas, vyresnysis surdopedagogas, vyresnysis tiflopedagogas, vyresnysis socialinis pedagogas, trečios kategorijos psichologas
	
	1,3073
	1,3117
	1,3176
	1,3704
	1,3776
	1,3834

	Specialusis pedagogas metodininkas, logopedas metodininkas, surdopedagogas metodininkas, tiflopedagogas metodininkas, socialinis pedagogas metodininkas, antros kategorijos psichologas
	
	
	1,3967
	1,4216
	1,4669
	1,4730
	1,4832

	Specialusis pedagogas ekspertas, logopedas ekspertas, surdopedagogas ekspertas, tiflopedagogas ekspertas, socialinis pedagogas ekspertas, pirmos kategorijos psichologas
	
	
	1,5872
	1,6136
	1,6547
	1,6620
	1,6693“.



6.1. Pareiginės algos koeficientai dėl veiklos sudėtingumo specialiesiems pedagogams, socialiniems pedagogams, logopedams, psichologams (psichologo asistentams): 
6.1.1 didinami 1–15 procentų, nuo pareiginės algos darbo krūvio:
6.1.1.1. 5 procentais jei teikiama pagalba 1-5 mokiniams turintiems didelių ar labai didelių specialiųjų ugdymosi poreikių;
6.1.1.2 10 procentų jei teikiama pagalba 6-10 mokiniams turintiems didelių ar labai didelių specialiųjų ugdymosi poreikių;
6.1.1.3. 15 procentų, jei teikiama pagalba 11 ir daugiau mokiniams turintiems didelių ar labai didelių specialiųjų ugdymosi poreikių;
6.1.1.4. už darbą ruošiantis dirbti ir dirbant pagal atnaujintas ikimokyklinio ugdymo programas ir priešmokyklinio ugdymo programų atnaujintas strategijas ir metodus - 5,5 procentais.
7. Darbo laikas per savaitę:
7.1. specialiųjų pedagogų, socialinių pedagogų, logopedų, psichologų (psichologo asistentų) dirbančių mokyklose, su ikimokyklinio ir priešmokyklinio amžiaus vaikais, – 36 valandos, iš jų 22 valandos skiriamos tiesioginiam darbui su vaikais, mokiniais (vaikų, mokinių specialiesiems ugdymosi poreikiams įvertinti, specialiosioms pratyboms vesti), 14 valandų – netiesioginiam darbui su vaikais, mokiniais (veikloms planuoti ir joms pasirengti, dokumentams rengti, bendradarbiauti su mokytojais, kitais ugdymo procese dalyvaujančiais asmenimis, vaikų, mokinių tėvais (globėjais, rūpintojais) ugdymo ir (ar) švietimo pagalbos klausimais ir kt.).

